## Projekts

LATVIJAS REPUBLIKAS MINISTRU KABINETS

2018. gada \_\_\_.\_\_\_\_\_\_\_ Rīkojums Nr.

Rīgā (prot. Nr. )

**Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku**

1. Apstiprināt likumprojekta “Par vidēja termiņa budžeta ietvaru 2019., 2020. un 2021.gadam” un likumprojekta “Par valsts budžetu 2019.gadam” (turpmāk – budžeta likumprojekti) sagatavošanas grafiku (pielikums).
2. Atbilstoši Likuma par budžetu un finanšu vadību 16.3panta otrajai daļai, izstrādājot budžeta likumprojektus, noteikt šādu valsts budžeta izdevumu pārskatīšanas tvērumu:
	1. turpināt pilnveidot valsts budžeta politiku šādās jomās: apropriāciju izmaiņas budžeta izpildes procesā, budžeta izpildes analīze, automatizētu datu apstrādes sistēmu plašāka izmantošana budžeta vadības procesos, kā arī uzsākt pilnveidojumu izstrādi izdevumu noteikšanā valsts funkciju izpildei nemainīgā līmenī;
	2. turpināt pārskatīt no valsts budžeta finansētās funkcijas, lai mazinātu administratīvo slogu un īstenotu valsts funkcijas ekonomiskāk un racionālāk, nepieciešamības gadījumā sniedzot priekšlikumus politikas izmaiņām;
	3. sniegt izvērtējumu un priekšlikumus valsts budžeta iestāžu informācijas un komunikācijas tehnoloģiju jomas optimizācijai, atbilstoši Ministru kabineta atbalstītajam darbības plānam;
	4. saistībā ar Valsts pārvaldes reformu plānā noteiktajiem virzieniem, uzsākt ministriju, to padotībā esošo valsts budžeta iestāžu un citu centrālo valsts iestāžu vajadzībām izmantotā nekustamā īpašuma (administratīvo ēku) un tā apsaimniekošanas izdevumu izvērtējumu. 2018.gadā izvērtēt nekustamos īpašumus Rīgas teritorijā un sagatavot priekšlikumus turpmākajai rīcībai;
	5. izvērtēt un analizēt datus par nodarbināto skaita un atlīdzības politikas ietekmi uz valsts budžeta izdevumu struktūru valsts funkciju izpildei.
3. Vides aizsardzības un reģionālās attīstības ministrijai saskaņā ar 2017.gada 28.augusta Ministru kabineta sēdes protokola Nr.41 1.§ 6.punktā noteikto līdz 2018.gada 1.augustam iesniegt Finanšu ministrijai šā rīkojuma 2.3.apakšpunktā minēto izvērtējumu un priekšlikumus par informācijas sistēmu uzturēšanu, centralizētu IKT attīstības projektu plānošanu, vērtēšanu un uzraudzību, kā arī par iepirkuma funkcijas konsolidāciju (centralizāciju), lai tos iekļautu informatīvajā ziņojumā par valsts budžeta izdevumu pārskatīšanas rezultātiem un priekšlikumiem šo rezultātu izmantošanai vidēja termiņa budžeta ietvara likumprojekta un gadskārtējā valsts budžeta likumprojekta izstrādes procesā.
4. Ministrijām saskaņā ar 2017.gada 28.augusta Ministru kabineta sēdes protokola Nr.41 1.§ 29., 35., 37. un 40.punktā uzdoto līdz 2018.gada 3.septembrimiesniegt Finanšu ministrijā attiecīgus priekšlikumus un informāciju, lai to iekļautu informatīvajā ziņojumā par valsts budžeta izdevumu pārskatīšanas rezultātiem un priekšlikumiem šo rezultātu izmantošanai vidēja termiņa budžeta ietvara likumprojekta un gadskārtējā valsts budžeta likumprojekta izstrādes procesā.
5. Lai nodrošinātu izdevumu pārskatīšanu atbilstoši šā rīkojuma 2. punktam, ministrijām saskaņā ar Finanšu ministrijas pieprasījumu noteiktajā termiņā un apjomā sniegt nepieciešamo informāciju un veikt analītiskos aprēķinus vai izvērtējumus.
6. Lai sagatavotu Ministru kabineta un Latvijas Pašvaldību savienības vienošanās un domstarpību protokola projektu budžeta likumprojektiem, Finanšu ministrijai vienoties ar Latvijas Pašvaldību savienību par sarunu norises grafiku.
7. Ministrijām līdz 2018.gada 31.maijam uzsākt diskusijas ar Latvijas Pašvaldību savienību par attiecīgo nozaru jautājumiem, kam ir ietekme uz pašvaldību budžetiem.
8. Ar budžeta likumprojektu sagatavošanu saistītos jautājumus izskatīt:

8.1. Nacionālajā trīspusējās sadarbības padomē un Nacionālajā attīstības padomē Ministru prezidenta noteiktajos termiņos;

8.2. Nacionālās trīspusējās sadarbības padomes Budžeta un nodokļu apakšpadomē, pieaicinot Latvijas Tirdzniecības un rūpniecības kameras pārstāvjus, finanšu ministra noteiktajos termiņos.

9. Atzīt par spēku zaudējušu Ministru kabineta 2017.gada 28.marta rīkojumu Nr.141 “Par likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018. gadam” sagatavošanas grafiku” (Latvijas Vēstnesis, 2017, 66. nr., 364. nr.).

Ministru prezidents M. Kučinskis

Finanšu ministre D. Reizniece-Ozola

Stafecka 67095438

Klinta.Stafecka@fm.gov.lv